cyanic-selkie/wikianc huggingface dataset:
Պատկյուլա
2011 թվականի տվյալներով գյուղում բնակվում էր 196 մարդ։
Արտաքին հղումներ
Կատեգորիա:Էստոնիայի Վալգամաա նահանգի Հելմե շրջանի բնակավայրեր Կատեգորիա:Էստոնիայի գյուղեր
Սիզան
Սիզան, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
(8979) Կլանգա
(8979) Կլանգա (Clanga), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,129799 ա. մ., առավելագույնը մոտենում է 1,857 ա. մ. հեռավորության վրա և հեռանում 2,4026 ա. մ. ։ Արեգակի շուրջ մեկ ամբողջական պտույտ է կատարում 1135,29 երկրային օրվա ընթացքում, իր ուղեծրով շարժվելով միջինում 0,3171 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,42° անկյուն։
Քվեդա Գոր
Քվեդա Գոր (ქვედა გორდი), գյուղ Վրաստանում։ Գտնվում է Իմերեթի մարզի Խոնի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 320 մարդ ։
Չիլիի մեծ երկրաշարժ
Չիլիի մեծ երկրաշարժ (Terremoto de Valdivia, նաև Վալդիվյան երկրաշարժ), պատմությանը հայտնի ամենահզոր երկրաշարժը։
Նկարագրում
Երկրաշարժի մագնիտուդը կազմել է 9.3-ից 9.5 բալ։ Տեղի է ունեցել 1960 թ. մայիսի 22-ին Չիլիում, ժամը 19։11 UTC։ Վնասը տարբեր հաշվարկներով կազմել է մինչև 1.5 միլարդ դոլար։ Երկրաշարժի էպիկենտրոնը գտնվել է Վալդիվիա քաղաքի մոտ, երկրի մայրաքաղաք Սանտյագոյից 435 կմ հարավ։ Երկրաշարժի հետևանքով առաջացել է ցունամի, որը վնաս է պատճառել Հավայան կղզիների Հիլո քաղաքին, իսկ ալիքները հասել են մինչև Ճապոնիա։
Զոհերի քանակը կազմել է մոտ 6 000 մարդ, որոնց մեծ մասը զոհվել է ցունամիի հետևանքով։
Արտաքին հղումներ
Կատեգորիա:Չիլիի երկրաշարժեր Կատեգորիա:Երկրաշարժեր այբբենական կարգով
Բաղօլոք
Բաղօլոք, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Անտիպատրոս
Անտիպատրոս (Ἀντίπατρος Antipatros, ծննդյան և մահվան թվականներն անհայտ, մ.թ.ա. 2-րդ դար), Փոքր Հայքի, Տիբարեների (Տիբերիա) և Խալիբների (Խաղտիք) իշխան, Սիսիդի որդին։ Անտիպատրոսը մ.թ.ա. 112 թվականին իր իշխանությունը հանձնեց Միհրդատ Եվպատորին  ։
Աղբյուրներ
Կատեգորիա:Փոքր Հայքի արքաներ
Դրիժինա Գրեբլյա
Դրիժինա Գրեբլյա (Дрижина Гребля), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Դրիժինա Գրեբլյա գյուղում բնակվում էր 735 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կոբելյակի շրջանի բնակավայրեր Կատեգորիա:Ուկրաինայի գյուղեր
Վինձոր
Վինձոր (պաշտոնական New Windsor), քաղաք Մեծ Բրիտանիայում, Բերկշիր կոմսությունում, Թեմզա գետի վրա, Լոնդոնից 37 կմ արևմուտք, 128 հազար բնակչությամբ (1976 թվական)։ Վինձորը անգլիական թագավորների գլխավոր ամառային նստավայրն է։ Թագավորական դղյակը հիմնադրել է Վիլհելմ նվաճողը XI դարի վերջին․ երկու բակով, կենտրոնում «շրջանաձև աշտարակով» (մոտ 1272), հյուսիս-արևելքում պալատով (1377) և հինավուրց պուրակով (հիմնականում՝ XVII—XVIII դարեր) անսամբլը XIII —XIX դարերի վերակառուցումների արդյունք է․ հովհարաձև թաղերով Սենտ Զորջ կապելլան (1474—1528 թվականներ) անգլիական ուշ գոթիկայի գլուխգործոցներից է։ Դղյակում պահվում է նկարների, գծագրերի, գոբելենների, զենքի չափազանց հարուստ հավաքածու։
Կատեգորիա:Մեծ Բրիտանիայի քաղաքներ
Ուսպենսկայա (ստանիցա)
Ուսպենսկայա (Успенская), ստանիցա Ռուսաստանի Դաշնության Կրասնոդարի երկրամասի Բելայա Գլինայի շրջանի կազմում։
Բնակչությունը 2010 թվականին գրանցված տվյալներով կազմում էր 4185 մարդ։
Արտաքին հղումներ
Կատեգորիա:Ռուսաստանի ստանիցաներ Կատեգորիա:1804 թվականին հիմնադրված բնակավայրեր Կատեգորիա:Կրասնոդարի երկրամասի Բելայա Գլինայի շրջանի բնակավայրեր
(1110) Յարոսլավա
(1110) Յարոսլավա (Jaroslawa), աստերոիդ աստերոիդների հիմնական գոտում։ Հայտնաբերվել է 1928 թվականի օգոստոսի 10-ին Գրիգորի Նեույմինի կողմից Սիմեիզում ։
Միջին հեռավորությունը Արեգակից կազմում է 2,217521 ա. մ., առավելագույնը մոտենում է 1,6804 ա. մ. հեռավորության վրա և հեռանում 2,7547 ա. մ. ։ Արեգակի շուրջ մեկ ամբողջական պտույտ է կատարում 1206,15 երկրային օրվա ընթացքում, իր ուղեծրով շարժվելով միջինում 0,298471 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,85° անկյուն։
Յարոսլավա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Արտաքին հղումներ
Կատեգորիա:Ֆլորայի ընտանիքի աստերոիդներ Կատեգորիա:1928 թվականին հայտնաբերված աստղագիտական մարմիններ Կատեգորիա:Գրիգորի Նեույմինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սթիվ Ջոնսոն
Կլարենս Սթիվեն «Սթիվ» Ջոնսոն (Clarence Stephen "Steve" Johnson, ), ամերիկացի նախկին պրոֆեսինալ բասկետբոլիստ։
Խաղացողի կարիերա
Խաղացել է կենտրոնականի դիրքում։ Սովորել է Օրեգոն նահանգի համալսարանում։ 1981 թվականի NBA դրաֆթի ժամանակ ընտրվել է «Կանզաս Սիթի Քինգս» ակումբի կողմից՝ 7-րդ համարի ներքո։ Հետագայում հանդես է եկել «Չիկագո Բուլս», «Սան Անտոնիո Սփըրս», «Պորտլենդ Թրեյլ Բլեյզերս», «Մինեսոտա Թիմբերվուլվզ», «Սիեթլ Սուպերսոնիքս» և «Գոլդեն Սթեյթ Ուորիորս» ակումբների կազմում։ NBA-ում ընդհանուր առմամբ անցկացրել է 10 մրցաշրջան։ Մեկ անգամ մասնակցել է NBA բոլոր աստղերի խաղին (1988)։ 1981 թվականին ընդգրկվել է NCAA առաջին համաամերիկյան հավաքականի մեջ, ինչպես նաև ճանաչվել է Pacific-12 կոնֆերենցիայի ուսանողների միջև տարվա բասկետբոլիստ։ NBA կարիերայի ընթացքում ընդհանուր առմամբ խաղացել է 626 խաղ, որոնցում հավաքել է 7345 միավոր (11,7 մ/խ), կատարել է 3450 անդրադարձ, 777 փոխանցում, 290 խլում և 530 բլոկշոտ ։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Սակրամենտո Քինգսի բասկետբոլիստներ Կատեգորիա:Չիկագո Բուլսի բասկետբոլիստներ Կատեգորիա:Սան Անտոնիո Սփըրսի բասկետբոլիստներ Կատեգորիա:Պորտլենդ Թրեյլ Բլեյզերսի բասկետբոլիստներ Կատեգորիա:Մինեսոտա Թիմբերվուլվզի բասկետբոլիստներ Կատեգորիա:Գոլդեն Սթեյթ Ուորիորսի բասկետբոլիստներ Կատեգորիա:Սիեթլ Սուպերսոնիքսի բասկետբոլիստներ
Գետային գորիլա
Գետային գորիլա կամ Արևմտյան գետային գորիլա, կաթնասունների դասին պատկանող արևմտյան գորիլայի (Gorilla gorilla) ենթատեսակ։
Տարածվածություն
Գետային գորիլաները տարածված են Կամերունի և Նիգերիայի սահմանի վրա։ Նախկինում տարածված են եղել նաև ԿԴՀ-ում։ Արևմտյան գետային գորիլաները ապրում են արևադարձային և մերձարևադարձային լայնատերև անտառներում։ Գորիլաների այս տեսակը ամենախոցելին է մյուս տեսակների համեմատությամբ։
Այն տարբերվում է սովորական պրիմատներից իր գանգի և ատամների կառուցվածքով։ Որպես առանձին ենթատեսակ նկարագրվել է 2000 թվականին։
Պահպանություն
Արևմտան գետային գորիլաների թվաքանակը կազմում է մոտ 280 առանձնյակ, որոնք կենտրոնացված են մոտավորոպես 11 վայրում։ Վերջին գենետիկական ուսումնասիրությունները թույլ են տալիս ենթադրել, որ այդ վայրերը կապված են առանձնին անհատների միգրացիայի հետ ։ Հարթավայրային գորիլլաների արեալից նրանց բաժանում է 250 կմ հեռավորություն։ Բնակատեղիների կորուստը և ինտենսիվ որսը նպաստել են այս ենթատեսակի թվաքանակի նվազեցմանը։ Գետային գորիլաների պահպանության ծրագիրը մշակվել է 2007 թվականին ։
Կամերունի ղեկավարությունը հենց այս նպատակով Նիգերիայի հետ սահմանին ստեղծել է ազգային պարկ, որտեղ ապրում են այս ենթատեսակի մոտ 115 առանձնյակ.
Արտաքին հղումներ
Կատեգորիա:Մարդանման կապիկներ Կատեգորիա:Կաթնասուններ Կատեգորիա:Կրիտիկական վիճակում գտնվող տեսակներ Կատեգորիա:Պրիմատներ
TRT 1
TRT 1, Թուրքիայի պետական հեռուստառադիոընկերության առաջին ալիքը։ Հեռուստահեռարձակման առաջին փորձը կատարվել է 1968 թվականի հունվարի 31-ին Անկարայի Միդհաթ փաշա ստուդիայում։ 1970 թվականին իր աշխատանքն է սկսել Իզմիրի, իսկ 1971 թվականին՝ Ստամբուլի մասնաճյուղը։ 1974 թվականին բնակչության 55 %-ը կամ 19 մլն-ը դիտել է TRT։ 1984 թվականից TRT-ն անցել է գունավոր հեռարձակման ։ TRT 1-ի առաջին գունավոր հաղորդումը «Խորքերում գտնվող անցյալը» (Derinlerdeki geçmiş) փաստագրական ֆիլմն է, որը նկարահանվել է ստորջրյա տեսախցիկների կիրառմամբ։ 1973 թվականին հեռուստաընկերությունը հեռարձակվել է Թուրքիայի Հանրապետության երկրորդ նախագահ Իսմեթ Ինյոնյուի հոգեհանգստի արարողությունը ։ TRT 1-ը 2012 թվականին անցել է բարձր որակի (HD) հեռարձակման։ Փոխվել է նաև հեռուստաալիքի լոգոն ։
Պատմություն
Հեռուստաալիքի եթերացանկը բաղկացած է տարբեր բնույթի հաղորդումներից։ Ցուցադրվում են լրատվական թողարկումներ, ժամանցային, կատակերգական, մշակութային, մանկական, կրթական և երաժշտական հաղորդումներ, սեփական արտադրության հեռուստասերիալներ, ֆիլմեր, մարզական հանդիպումներ։ TRT-ի գրեթե բոլոր հեռուստաալիքները, այդ թվում նաև TRT 1-ը ունի իր ինտերետային կայքէջը, որտեղ տեղադրվում է հեռուստածրագիրը, առանձին բաժիններով ներկայացվում են ընթացիկ հեռուստասերիալները, հաղորդումները, օտարալեզու, ինչպես նաև տեղական արտադրության ֆիլմերը։
Հաշվի առնելով սերիալների հանրաճանաչությունն ու սերիալային արտադրության լայնածավալ հնարավորությունները՝ TRT-ն ևս մեծ ուշադրություն է դարձնում սերիալների ստեղծմանը։ Հատկանշական է, որ TRT-ի սերիալները հիմնականում պատմական և ռազմահայրենասիրական բնույթի են։
Այսպես, 2014 թվականից սկսած TRT 1-ը սկսել է ցուցադրել «Վերածնված Էրթուղրուլ» (Diriliş Ertuğrul) պատմական հեռուստասերիալը, որը թե երկրի տարածքում, և թե նրա սահմաններից դուրս ունի մեծ լսարան, ինչի մասին է վկայում այն, որ 2018 թվականի հուլիսին Թուրքիա այցելած Վենեսուելայի նախագահը այցելել է հեռուստասերիալի նկարահանման հրապարակ ։ Նախագահ Ռեջեփ Թայիփ Էրդողանը ևս, իր հարցազրույցներից մեկում, անդրադառնալով սերիալին, մասնավորապես նշել է․ «Էրթուղրուլը սերիալ է, որ վերջին ժամանակներս իսկապես մեծ հաճույքով դիտում է մեր ամբողջ ժողովրդը՝ 7-ից մինչև 70 տարեկան։ Հավատում եմ, որ այս թիմը իրար հետևից տարբեր ֆիլմեր կնկարի », այսպիսով փաստորեն իր գոհունակությունը հայտնելով սերիալի անձնակազմին՝ կատարվող աշխատանքի համար։
TRT 1-ը իշխանամետ հեռուստաալիք է ։ 2015 թվականին, նույնիսկ, լուրեր են տարածվել, որ TRT 1-ը պատրաստվում է նոր սերիալ նկարահանել նախագահ Ռեջեփ Թայիփ Էրդողանի մասին։ Սերիալի վերնագիրը պետք է լիներ «Հայելուս միջի երկնակամարը» (“Aynamdaki Gökyüzü”), որտեղ բացի Էրդողանից ներկայացվելու էին այլ քաղաքական գործիչներ ևս, ինչպես օրինակ՝ Թուրքիայի 11-րդ նախագահ Աբդուլլահ Գյուլը և Նեջմեթին Էրբաքանը։ Նոր սերիալը հիշատակվում էր հետևյալ կարգախոսով՝ «Հասարակությանը ասելիք ունեցող մի բուռ իմամ հաթիփների դպրոցի ներկայացուցիչ երիտասարդների պատմությունը» ։ Համաձայն շրջանառվող լուրերի, սցենարի հեղինակը պետք է լիներ Ահմեթ Թեզջանին, իսկ ռեժիսորը՝ Մեսութ Ուչաքանը ։ Հետագայում, այդ լուրերը հերքվել են։
2017 թվականից TRT 1-ի եթերում հայտնվել է Օսմանյան կայսրության 34-րդ սուլթան Աբդուլ Համիդ Երկրորդի կառավարման ժամանակաշրջանը ներկայացնող «Գահի իրավունք․Աբդուլհամիդ» (Payitaht։ Abdülhamid) հեռուստասերիալը։ 2018 թվականին TRT 1-ը հանրության դատին է ներկայացրել իր նոր՝ «Մեհմեթչիք․ Սուրբ հաղթանակ» (Mehmetçik Kutlu Zafer) հեռուստասերիալը ։ Հեռուստասերիալը պատմում է Առաջին համաշխարհային պատերազմի ընթացքում տեղի ունեցած թուրք-անգլիական պատերազմների մասին ։
2018 թվականից TRT 1-ի եթերում ցուցադրվում է՝ “3’te 3 Tarih” հաղորդումը, որը նման է «Ով է ուզում դառնալ միլիոնատեր» հաղորդմանը, սակայն ձևաչափով փոքր ինչ տարբերվում է։ Նվիրված է Օսմանյան կայսրության և Թուրքիայի Հանրապետության պատմությանը, որոնցից բացի տրվում են հարցեր նաև համաշխարհային պատմությունից։ Հաղորդավարից բացի խաղերին մասնակցում է գիտնական և գրող Թուֆան Գյունդյուզը, ով խաղի ընթացքում լրացումների միջոցով փորձում է ներկայացնել տարբեր պատմական դեպքեր՝ թուրքական պատմագիտության տեսանկյունից ։
Հեռուստաալիքը պաշտոնապես հեռարձակվում է Ադրբեջանում՝ անալոգային և կաբելային հեռուստատեսությամբ։
Հեռուստաալիքի ազդանշանները տարածվում են նաև Հայաստանի զգալի տարածքում, հատկապես Երևանում, Արմավիրի, Արարատի, Արագածոտնի և Շիրակի մարզերում։
TRT 1 HD
2012 թվականի մայիսի 19-ին ստեղծվեց հեռուստաալիքի բարձր պարզության ֆորմատով հեռարձակվող տարբերակը (TRT 1 HD), որը հասանելի է թուրքական Türksat 3А, D-Smart, Тakim և Teledünya կաբելային օպերատորների բաժանորդների համար։
Ծանոթագրություններ
Կատեգորիա:Թուրքիայի հեռուստաընկերություններ Կատեգորիա:TRT Կատեգորիա:Թուրքալեզու հեռուստաալիքներ
Գյուղական տարածք
Գյուղական տարածք, քաղաքներից և արվարձաններից դուրս գտնվող ցանկացած բնակեցված տարածք ։
Նկարագրություն
Գյուղական տարածքը ներառում է բնական և մարդածին լանդշաֆտներ, ինչպես նաև գյուղեր, խուտորներ, ֆերմաներ։ Այն շատ բազմազան է, քանի որ կատարում է տարբեր գործառույթներ․ գյուղական, անտառային և որսորդաձկնորսական արդյունաբերություններ, վերջիններիս արտադրանքի մասնակի վերամշակում, հանքարդյունաբերություն և վերամշակման արդյունաբերություն (հիմնականում փոքր ձեռնարկություններ), ռեկրեացիոն ծառայություններ (ամառանոցներ, հանգստյան տներ, պանսիոնատներ, հյուրանոցներ, մոթելներ), բնապահպանական գործունեություն (արգելոցներ, արգելավայրեր, ազգային պարկեր), կապի և հաղորդակցության գործառույթներ (ճանապարհներ), բնակչության տեղաբաշխում, այդ թվում և քաղաքներում աշխատանքը (երթևեկություն)։
Զարգացման փուլեր
Տատյանա Գրիգորևնա Նաֆյոդովան առանձնացրել է գյուղական տարածքի զարգացման հինգ փուլեր, որոնք համապատասխանում են ուրբանիզացիայի փուլերին․
Արտաքին հղումներ
Կատեգորիա:Գյուղական հասարակություն Կատեգորիա:Էկոլոգիա Կատեգորիա:Մարդու ապրելավայրեր
(8980) Հելիակա
Միջին հեռավորությունը Արեգակից կազմում է 2,769483 ա. մ., առավելագույնը մոտենում է 2,2274 ա. մ. հեռավորության վրա և հեռանում 3,3115 ա. մ. ։ Արեգակի շուրջ մեկ ամբողջական պտույտ է կատարում 1683,44 երկրային օրվա ընթացքում, իր ուղեծրով շարժվելով միջինում 0,213848 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,81° անկյուն։
Սիթի-Թեփե
Սիթի-Թեփե, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Լեոնիդ Գայդայ
Լեոնիդ Իովիչ Գայդայ ( Леонид Иович Гайдай, ), խորհրդային և ռուսական կինոռեժիսոր, դերասան և սցենարիստ։ ԽՍՀՄ ժողովրդական արտիստ (1989), Վասիլև եղբայրների անվան ՌԽՖՍՀ պետական մրցանակի դափնեկիր (1970):
Կենսագրություն
Լեոնիդ Գայդայը ծնվել է Ամուրի մարզի Սվոբոդնի քաղաքում ` երկաթուղային ծառայողի ընտանիքում և ուներ մեկ եղբայր և մեկ քույր։ Նրա ավագ եղբայրը հայտնի բանաստեղծ և լրագրող Ալեքսանդր Գայդայն է։ Նույն 1923 թվականին, նրանց ընտանիքը տեղափոխվել է Չիտա, իսկ այնուհետև Իրկուտսկ, որտեղ հաստատվել են երկաթուղային Գլազկովո ավանում։ Լեոնիդը սովորել է Իրկուտսկի երկաթուղային դպրոցում, որն ավարտելով 1941 թվականին, ցանկացել է կամավոր մեկնել ռազմաճակատ, սակայն նրան չեն ընդգրկել` կապված տարիքի հետ։
Այնուհետև աշխատանքի է անցել Իրկուտսկի դրամատիկական թատրոնում, որտեղ այդ տարիներին տարհանվել էր նաև Մոսկվայի երգիծանքի թատրոնը։ Լեոնիդին բախտ էր վիճակվել դիտելու բոլոր ներկայացումները և նույնիսկ նրանց հետ մեկնել հյուրախաղերի։
1941 թվականի աշնանը նա զորակոչվեց բանակ։ Սկզբում ծառայել է Մոնղոլիայում, այնուհետև ուղևորվել է Կալինինյան ճակատ և ծառայել հետախուզությունում։ 1942 թվականի դեկտեմբերի 14-ին, Ենկինո գյուղի համար մղվող մարտի ժամանակ նռնակներ է նետել հակառակորդի կրակակետի վրա, ոչնչացրել երեք գերմանացու, մասնակցել գերիներին բռնելու գործողությանը, որի համար պարգևատրվել է «Մարտական ծառայությունների համար» մեդալով։ Մարտերից մեկի ժամանակ, հակահետևակային ականի պայթյունի պատճառով ծանր վիրավորվել է, որից հետո որպես հետագա մարտական գործողությունների համար ոչ պիտանի, ուղևորվել է հոսպիտալ։ 1943 թվականից մինչև 1944 թվականի հունվար ամիսը` բուժվել է հոսպիտալում։
1947 թվականին ավարտել է Իրկուտսկի մարզային դրամատիկական թատրոնի թատերական ստուդիան, որտեղ աշխատում էր լուսարար, իսկ հետո նաև դերասան։ 1949-1955 թվականներին սովորել է Մոսկվայի Կինեմատոգրաֆիայի համամիութենական պետական ինստիտուտի ռեժիսուրայի ֆակուլտետում։ 1955 թվականից արդեն «Մոսֆիլմ» կինոստուդիայի ռեժիսոր էր։
Ստեղծագործական աշխատանքը
1956 թվականին թողարկվել է Լեոնիդ Գայդայի առաջին` «Երկար ճանապարհ» կինոնկարը։ Չնայած այդ ֆիլմը կատակերգություն չէր, սակայն հայտնի ռեժիսոր Միխայիլ Ռոմը երիտասարդ ռեժիսորի մեջ նկատել էր կատակերգականի հանդեպ տաղանդ և խորհուրդ էր տվել աշխատել այդ ուղղությամբ։
Երկու տարի անց էկրան բարձրացավ երգիծական «Փեսացուն այն աշխարհից» (1958 թ.) կինոնկարը, որը քիչ մնաց ճակատագրական լիներ Լեոնիդ Գայդայի համար։ Ֆիլմի խմբագրումից և ղեկավարությանը ոչ հաճո տեսարանները հեռացնելուց հետո, ֆիլմից մնաց համարյա կեսը։ Չնայած «Մոսֆիլմ»-ի տնօրեն Իվան Պիրևի բարեհոգի վերաբերմունքին` Լեոնիդ Գայդայի նկատմամբ, այնուամենայնիվ երիտասարդ ռեժիսորը փաստացի զրկվեց ռեժիսորական աշխատանքից։ Միայն 1960 թվականին, երբ նա նկարահանեց գաղափարապես «ճիշտ» «Երեք անգամ կենդանացածը» կինոնկարը, նրան ներեցին։
Այնուհետև Լեոնիդ Գայդայը 1961 թվականին նկարահանեց իր կարճամետրաժները` «Բարբոս շունը և անսովոր մրցավազքը» և «Օղի թորողները» ֆիլմերը։ Այս կինոնկարները ռեժիսորին ճանաչում բերեցին։ 1962 թվականին Լեոնիդ Գայդայը էկրանավորեց Օ. Հենրիի երեք նովելները` իր «Գործարար մարդիկ» ֆիլմի շրջանակներում։ Երեք տարվա ընդմիջումից հետո, նա հերթականությամբ բեմադրեց երեք կինոնկար, որոնք դարձան ժողովրդի կողմից սիրված ֆիլմեր` ««Ի» գործողությունը և Շուրիկի մյուս արկածները» (1965 թ.), որը գրավել է 1965 թվականի կինովարձույթի առաջին տեղը, ինչպես նաև «Կովկասի գերուհին կամ Շուրիկի նոր արկածները» (1966 թ.) և «Ադամանդե ձեռքը» (1968 թ.) կինոնկարները։ Ի դեպ «Ադամանդե ձեռքը» կինոկատակերգությունը 1995 թվականին ճանաչվել է 100 տարվա ընթացքում նկարահանված հայրենական ամենալավ կատակերգությունը` հաղթելով հեռուստադիտողների հարցումներով և պարգևատրվել է Ռոսիա 1 հեռուստաալիքի ցմահ «Ոսկե տոմս» մրցանակով։
1970-ական թվականներին Լեոնիդ Գայդայը էկրանավորել է ռուս հեղինակների դասական ստեղծագործություններ։ 1981-1988 թվականներին «Ֆիթիլ» կինոամսագրի համար նկարահանել է բազմաթիվ սյուժեներ։ Այդ տարիներին նկարահանված մի քանի նոր ֆիլմերը` հանդիսատեսի կողմից համարյա աննկատ մնացին։ Լեոնիդ Գայդայի վերջին ֆիլմը` 1992 թվականին նկարահանված «Դերիբասովսկայայում լավ եղանակ է, կամ Բրայթոն-Բիչում կրկին անձրևներ են գալիս» կինոնկարն էր։
Անձնական կյանքը
Շուրջ 40 տարի Լեոնիդ Գայդայի կողակիցը եղել է նրա համարյա բոլոր ֆիլմերում նկարահանված, Ռուսաստանի Դաշնության վաստակավոր արտիստուհի Նինա Գրեբեշկովան։ Նրանք ունեն մեկ դուստր` Օքսանան և թոռնուհի` Օլգան։
Լեոնիդ Գայդայը մահացել է 1993 թվականի նոյեմբերի 19-ին, Մոսկվայում ` թոքային զարկերակի թրոմբոէմբոլիայից։ Թաղված է Մոսկվայի Կունցևսկի գերեզմանատանը։
Ֆիլմագրությունը
Ստորև բերված են և ռեժիսորական, և դերասանական աշխատանքները.
Ծանոթագրություններ
Կատեգորիա:Անձինք այբբենական կարգով Կատեգորիա:Կինոռեժիսորներ այբբենական կարգով Կատեգորիա:Խորհրդային կինոռեժիսորներ Կատեգորիա:ԽՍՀՄ ժողովրդական արտիստներ Կատեգորիա:20-րդ դարի դերասաններ Կատեգորիա:ՌԽՖՍՀ Վասիլև եղբայրների անվան պետական մրցանակի դափնեկիրներ Կատեգորիա:ՎԳԻԿ-ի շրջանավարտներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:Կունցևոյի գերեզմանատանը թաղվածներ Կատեգորիա:Խորհրդային սցենարիստներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:«Մարտական ծառայությունների համար» մեդալով պարգևատրվածներ Կատեգորիա:ՌԽՖՍՀ արվեստի վաստակավոր գործիչներ Կատեգորիա:ՌԽՖՍՀ ժողովրդական արտիստներ
Քվեդա Կինչխա
Քվեդա Կինչխա (ქვედა კინჩხა), գյուղ Վրաստանում։ Գտնվում է Իմերեթի մարզի Խոնի շրջանում ։
Դիրք
Գյուղը գտնվում է ծովի մակարդակից 680 մետր բարձրության վրա։ Շրջկենտրոն Խոնից հեռու է 27 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 73 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Խոնի շրջան
(1111) Ռեյնմուտիա
(1111) Ռեյնմուտիա (Reinmuthia), աստերոիդ աստերոիդների հիմնական գոտում։ Հայտնաբերվել է 1927 թվականի փետրվարի 11-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 2,993307 ա. մ., առավելագույնը մոտենում է 2,705 ա. մ. հեռավորության վրա և հեռանում 3,2817 ա. մ. ։ Արեգակի շուրջ մեկ ամբողջական պտույտ է կատարում 1891,58 երկրային օրվա ընթացքում, իր ուղեծրով շարժվելով միջինում 0,190317 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,89° անկյուն։
Ըստ Տոլենի սպեկտրալ դասակարգման պատկանում է F դասին ։
Արտաքին հղումներ
Կատեգորիա:Աստերոիդների դաս F Կատեգորիա:1927 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բայաթ
Բայաթ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ադոնիս
Ադոնիս (Ἄδωνις - «իմ Տեր», փյունիկ, դոն-պարոն, տեր), փյունիկյան աստված, որն անձնավորում էր մահացող և վերակենդանացող բնությունը։
Ադոնիսի պաշտամունքը հայտնի է մեր թվարկությունից առաջ 2-րդ հազարամյակից։ Մեր թվարկությունից առաջ V դարում թափանցել է Հունաստան և ապա՝ Հռոմ։
Ըստ հունական դիցաբանության, Մյուռան (կամ Զմյուռնիան) սիրահարվում է իր հորը՝ Կիպրոսի արքա Կինյուրասին և, թաքցնելով իր ինքնությունը, կենակցում նրա հետ։ Իմանալով ճշմարտությունը՝ հայրը ցանկանում է սպանել դստերը, բայց աստվածները, խղճալով նրան դարձնում են զմուռսի ծառ, որից ծնվում է որդին՝ Ադոնիսը։
Արտաքին հղումներ
Կատեգորիա:Փյունիկյան դիցաբանություն Կատեգորիա:Հին հունական աստվածներ
Պատտինա
Պատտինա (Pattina), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 12 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Վեռսկա շրջանի բնակավայրեր Կատեգորիա:Էստոնիայի գյուղեր
Ժամանակակից արվեստի թանգարան (Սանտյագո)
Ժամանակակից արվեստի թանգարան (Museo de Arte Contemporáneo), գեղարվեստական թանգարան Սանտյագոյում (Չիլի)։
Թանգարան և հավաքածու
Թանգարանը բացվել է 1947 թվականի օգոստոսի 15-ին։ Ներկայում կառավարվում է Չիլիի համալսարանի արվեստների ֆակուլտետի կողմից և գտնվում է երկու վայրում՝ Չիլիի գեղարվեստի ազգային թանգարանի հետնամասում գտնվող Ֆորաստալ զբոսայգում և Կինտա Նորմալ զբոսայգում՝ «Վերսալ պալատ» կոչվող շենքում ։
Թանգարանի հավաքածուն պարունակում է ավելի քան երկու հազար արվեստի գործ, այդ թվում՝ 1200 փորագրություն, 450 լուսանկար, շուրջ 600 գեղանկար, շուրջ 200 գծանկար և ջրաներկ և 90 քանդակ։ Հավաքածուն ներառում է 19-րդ դարի վերջից ստեղծագործած նկարիչների գործեր, այդ թվում՝ չիլիացի նկարիչներ Ռոբերտո Մատտայի, Գուլյերմո Նունյեսի, Նեմեսիո Անտունեսի, Մատիլդե Պերեսի և Խոսե Բալմեսի ստեղծագործություններից։ Բացի այդ, հավաքածուում կան արտասահմանցի այնպիսի նկարիչների գործեր, ինչպիսիք են Օսվալդո Գուայասամինը (Էկվադոր), Իսամու Նոգուտին (ԱՄՆ), Ֆրիդենսրայխ Հունդերտվասերը (Ավստրիա), Դևիդ Բաթչելորը (Անգլիա), Խեսուս Ռուիս Նեստոսը (Պարագվայ), Էմիլիո Պետորուտին և Դինո Բրուսոնեն (երկուսն էլ՝ Արգենտինա) ։
Արտաքին հղումներ
Կատեգորիա:1947 հիմնադրված թանգարաններ Կատեգորիա:Ժամանակակից արվեստի թանգարաններ Կատեգորիա:Թանգարաններ այբբենական կարգով Կատեգորիա:Չիլիի թանգարաններ Կատեգորիա:Բնօրինակում անաղբյուր հոդվածներ
Զելենոե (գյուղ, Կոբելյակի շրջան)
Զելենոե (Зелене), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Զելենոե գյուղում բնակվում էր 46 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կոբելյակի շրջանի բնակավայրեր Կատեգորիա:Ուկրաինայի գյուղեր
Ուսպենսկոե (գյուղ, Սեմյոնովսկի շրջան)
Ուսպենսկոե (Успенское), գյուղ Ռուսաստանի Նիժնի Նովգորոդի մարզի Սեմյոնովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Սեմյոնովսկի շրջանի բնակավայրեր
Չեմ կարող ասել՝ մնաս բարով
«Չեմ կարող ասել՝ մնաս բարով» («Не могу сказать „прощай“»), խորհրդային լիամետրաժ մելոդրամատիկ գեղարվեստական ֆիլմը, որը նկարահանել է ռեժիսոր Բորիս Դուրովը 1982 թվականին։
Երկրի էկրաններին հայտնվելու տարում ֆիլմը դարձել է խորհրդային կինովարձույթի առաջատարներից մեկը (4-րդ տեղ), այն դիտել է 34 մլն հանդիսատես ։
Ֆիլմի նկարահանումներն անցկացվել են Մոսկվայի մարզի Սերպուխով քաղաքում։
Սյուժե
Համեստ ու ոչնչով աչքի չընկնող Լիդա Տենյակովան ծանոթանում է գեղեցկատես Սերգեյ Վատագինի հետ և առաջին հայացքից սիրահարվում նրան։ Բայց կանանց սիրելին սիրահարված կնոջը ոչ մի ուշադրություն չի դարձնում, և նրա ուշադրությունը գրավում է շիկահեր Մարթան՝ տեղի բոլոր տղամարդկանց երազանքը։
Սերգեյի հետ անտառահատման ժամանակ դժբախտություն է պատահում. ծառն ընկնում է նրա վրա, և նա գամվում է անկողնուն։ Մարթան, որն այդ ողբերգության մեղավորներից մեկն է (նրանք անտառտնտեսության տնօրեն Միխայիլի հետ Սերգեյինանտառ են ուղարկել մառախուղի ժամանակ, չնայած ըստ անվտանգության կանոնների՝ մառախուղի ժամանակ անտառում փայտ հատելը կտրականապես արգելվում է), պատրաստ չէ նվիրվել ծանր հիվանդ ամուսնու խնամքին։ Նա լքում է Սերգեյին և վերադառնում քաղաք։
Սերգեյը ուրախ չէ, որ Լիդան եկել է, բայց աղջկա անձնուրաց սերը, տղայի ապաքինման հանդեպ նրա հավատը, հավատարմությունն ու անսահման համբերությունը հրաշքներ են գործում։ Լիդիան կարողանում է Սերգեյին վերադարձնել լիարժեք կենսակերպի։ Ֆիլմի եզրափակչում տեսարանում նա սիրելիին հայտնում է, որ իրենք երեխա են ունենալու։ Այս ուրախ լուրը Սերգեյի համար դառնում է յուրօրինակ հուզական «խթան», և նա ոտքի է կանգնում։
Ադսորբում
Ադսորբում  ( - վրա + sorbeo - կլանում եմ), սորբման մասնավոր դեպք։ Ադսորբում գազի և հեղուկում լուծված նյութի կլանումն է պինդ մարմնի կամ հեղուկի՝ ադսորբենտի (կլանիչի) մակերևույթի կողմից։
Հատկություններ
Կլանվող նյութի մոլեկուլները ծածկում են ադսորբենտի մակերևույթը՝ երբեմն քիմիապես փոխազդեցության մեջ մտնելով նրա հետ։ Ադսորբումը կախված է նյութերի բնույթից, ջերմաստիճանից, կլանվող գազի ճնշումից, լուծույթի կոնցենտրացիայից, ադսորբենտի մակերևույթի մեծությունից։
Ադսորբումի երևույթ է թունավոր գազերի կլանումն ակտիվացրած ածուխով (օրինակ օդի մաքրումը քլորից)։ Ադսորբումը կիրառվում է գազային և հեղուկ խառնուրդների բաժանման, չորացման և մաքրման համար։ Տարածված ադսորբենտներ են ակտիվացրած ածուխը, սիլիկաժելը, որոշ կավեր։ Անհամասեռ կատալիզը և կենսաքիմիական շատ երևույթներ տեղի են ունենում Ադսորբումի շնորհիվ։
Կատեգորիա:Ֆիզիկական քիմիա Կատեգորիա:Ֆիզիկական էֆեկտներ և երևույթներ
Սինաքուշ
Սինաքուշ, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Մելանխոլիա (ֆիլմ, 2011)
Սյուժե
Ժյուստինն ու Մայքլը շքեղ հրավերքով նշում են իրենց ամուսնությունը Ժյուստին քրոջ և փեսայի տանը։ Մինչդեռ այդ ընթացքում Մելանխոլիա անունով մոլորակը մոտենում է Երկիր մոլորակին…
Դերասանների ընտրությունը
Ըստ նախնական որոշման Ժյուստինի դերը պետք է մարմնավորեր դերասանուհի Պենելոպե Կրուսը, բայց նա չկարողացավ մասնակցել նկարահանմանը «Կարիբյան ծովի ծովահենները։ Օտար ափերին» ֆիլմում նկարահանվելու պատճառով, այդ պատճառով դերը ստանձնեց Քիրստեն Դանստը։
Արտաքին հղումներ
Կատեգորիա:Դանիական ֆիլմեր Կատեգորիա:Շվեդական ֆիլմեր Կատեգորիա:Ֆրանսիական ֆիլմեր Կատեգորիա:Գերմանական ֆիլմեր Կատեգորիա:2011 ֆիլմեր Կատեգորիա:Լարս ֆոն Թրիերի ֆիլմեր Կատեգորիա:Անգլերեն ֆիլմեր Կատեգորիա:Ֆրանսիական դրամա ֆիլմեր Կատեգորիա:Անգլերեն ֆրանսիական ֆիլմեր Կատեգորիա:Ամուսնական դավաճանությունը ֆիլմերում Կատեգորիա:Դանիական դրամա ֆիլմեր Կատեգորիա:Գերմանական դրամա ֆիլմեր Կատեգորիա:Ֆիլմեր ապոկալիպսիսի մասին Կատեգորիա:Իտալական դրամա ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:2010-ականների դրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Հետապոկալիպտիկ ֆիլմեր Կատեգորիա:Իսպանական դրամա ֆիլմեր Կատեգորիա:Ֆրանսիական թրիլեր ֆիլմեր Կատեգորիա:Գերմանական թրիլեր ֆիլմեր Կատեգորիա:Գերմանական ֆանտաստիկ ֆիլմեր Կատեգորիա:Իտալական ֆիլմեր
TRT 2 Haber
Պատմություն
Հեռուստաալիքը Rixos հյուրանոցում կայացած հիմնադրման միջոցառումից հետո սկսել իր հեռուստաեթերը։ TRT Haber-ը փոխարինելով TRT-ի մեկ այլ, արդեն իսկ լուծարված TRT 2 հեռուստաալիքին, որը հիմնադրվել էր 1986 թվականին, հեռարձակվեց նույն հաճախականությամբ։ Հեռարձակումը սկսվել է 2010 թվականի մարտի 18-ին՝ TRT-ի տեղեկատվական բաժանմունքի տնօրեն Ահմեթ Բյոքենի ղեկավարությամբ ։ TRT Haber-ի հիմնադրմանը նվիրված միջոցառմանը ներկա էին պաշտոնատար մի շարք անձինք, պատգամավորներ, հասարակական տարբեր կազմակերպությունների ներկայացուցիչներ։ Հյուրերից փոխվարչապետ Բյուլենթ Արընչը իր ելույթում նշել է, որ TRT-ն վերջին 2 տարիներին հեռուստատեսության և լրատվության ոլորտում գրանցել է արագընթաց առաջխաղացում և հայտնել․ «Հետայսու աշխարհում տեղի ունեցող իրադարձություններին ծանոթանալու ենք ոչ թե միջազգային գործակալություններից և լրատվական ալիքներից, այլ աշխարհի կարևոր տարածաշրջաններում գտնվող մեր թղթակիցների հայտնած լուրերից» ։
TRT Haber-ը հեռուստադիտողի ուշադրությանն է ներկայացնում լուրեր Թուրքիայից և ամբողջ աշխարհից։ Հեռարձակվող հաղորդումների մի մասը քաղաքական և վերլուծական բնույթ է կրում, մյուս մասը վերաբերում է սպորտին, մշակույթին, արվեստին և այլ բնագավառների ։ Բացի օրվա ընթացքում պարբերաբար հեռարձակվող լուրերից, եղանակի տեսությունից, հեռարձակվում են նաև տարաբնույթ թեմաներով հաղորդաշարեր՝ “Dışa bakış” («Հայացք դեպի դուրս»), “Bunu bız yaptık” («Սա մենք ենք արել»), “Gündeme özel” («Հատուկ օրակարգ»), “Günaydın hafta sonu” («Բարի լույս, շաբաթվա վերջ»), “Gece bakışı” («Գիշերվա հայացք») և այլն։
Հեռուստաալիքն ունի առցանց ուղիղ հեռարձակում։ 2013 թվականին TRT Haber-ը անցավ բարձր որակի(HD) հեռարձակման ։ Նույն թվականին փոխվեց հեռուստաալիքի լոգոն և ստացավ ներկայիս տեսքը ։ Հեռուստատեսությունն ունի նաև լրատվական կայք՝ www.trthaber.com, որտեղ ներկայացվում են օրվա նորությունները, տնտեսական, սպորտային, առողջապահական լուրեր, արվեստի, մշակույթի և տեխնիկական վերջին նորամուծությունների վերաբերյալ տեղեկություններ։ Կայքում կա նաև TRT Haber հեռուստատեսության ուղիղ հեռարձակումը։ Այստեղ տեղադրված են նաև հեռուստաալիքի երբևէ հեռարձակված հաղորդաշարերի տեսագրությունները։ Հեռուստաալիքը հասանելի է նաև Հայաստանի սահմանամերձ մարզերում և Նախիջևանում։
Ծանոթագրություններ
Կատեգորիա:Թուրքիայի հեռուստաընկերություններ Կատեգորիա:Լրատվական հեռուստաընկերություններ Կատեգորիա:Թուրքալեզու հեռուստաալիքներ Կատեգորիա:TRT Կատեգորիա:1986 հիմնադրումներ Թուրքիայում Կատեգորիա:Թուրքիայի շուրջօրյա լրատվական հեռուստաընկերություններ
Ձագիկավան
Ձագիկավան (նախկին անվանումը` Մուսալլամ), գյուղ Հայաստանի Հանրապետության Սյունիքի մարզի Կապանի տարածաշրջանում, Ողջի գետի աջ ափին, Քաջարան քաղաքից մոտ 7 կմ հյուսիս-արևելք։
Մուսալլամ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի մեջ։ Վերանվանվել է Ձագիկավան 2017 թ․ հուլիսին։
Բնակչություն
Ըստ ՀՀ 2011 թ. մարդահամարի արդյունքների` Ձագիկավանի մշտական բնակչությունը կազմել է 57, առկա բնակչությունը` 40 մարդ ։ Մինչև 1989 թ. բնակեցված է եղել ադրեջանցիներով ։
Տնտեսություն
Բնակչությունը զբաղվում է անասնապահությամբ։
Պատմամշակութային կառույցներ
Գյուղում կա XI-XIII դարերի կիսավեր եկեղեցի և գերեզմանոց։
Ծանոթագրություններ
Կատեգորիա:Սյունիքի մարզի գյուղեր
Ադվեկցիա
Օդային զանգվածների ադվեկցիայից բացի կա նաև նրա հետ կապված ջերմության, ջրային գոլորշու, շարժման պահի, դեպի օդ գնացող հեղուկ և կոշտ նյութերի ադվեկցիան։
Սառը և տաք, չոր և խոնավ օդային զանգվածների ադվեկցիան կարևոր դեր է խաղում օդերևութաբանական պրոցեսներում և ազդում եղանակի վրա։ Ադվեկցիայի հետևանքով առաջացած մթնոլորտային երևույթները կոչվում են ադվեկտիվ. օրինակ, ադվեկտիվ ամպեր, ցրտահարություն են։
Կատեգորիա:Օդերևութաբանություն
Բանար
Բանար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Kasabian
Kasabian (հայ. Կասեյբիան) բրիտանական ռոք-խումբ, ստեղծվել է 1997 թ. Անգլիայում, որը կատարում է ալտերնատիվ-ռոք` բրիտ-փոփի, փաբ-փանկ-ռոքի և ակումբային պարային երաժշտության տարրերով ։ Որոշ ժամանակ համարվում էր «նոր Oasis»: Շատերը համարում են որ Kasabian-ը Rolling Stones-ի հետևորդներն են, որոնք 2006 թվականի ամռանը հրավիրեցին իրենց հետ համերգային շրջագայության։
Խմբի պատմությունը
Սերջիո Պիցցորնո (անգլ. Sergio Pizzorno, դեկտեմբերի 15 1980 Անգլիայում)։ Դպրոցում հենց առաջին օրը (Leisland High School) ծանոթացել է ապագա խմբի բասիստի` Կրիս Էդվարդսի հետ։ Ավելի ուշ խմբի անդամ դարձավ Թոմ Մեյգանը (անգլ. Tom Meighan, հունվարի 11 1981 Անգլիայում)։
Վաղ տարիներ (1997—2002)
Կանադական Ukula ամսագրին տված հարցազրույցում Կրիս Էդվարդսը պատմեց այն մասին, թե ինչպես է հայտնվել խմբի նոր անվանումը։ Կրիս Կարլոֆֆը խմբավորման ղեկավար Չարլզ Մենսոնի «Ընտանիք» գիրքը կարդալուց հետո, նրա հիշողության մեջ էր մտել այդ պաշտամունքի անդամներից մեկի ազգանունը՝ Լինդա Կասաբյան։ Այդ ազգանունը Լինդան ստացել էր իր երկրորդ ամուսնությունից՝ ամերիկահայ ծագմամբ Ռոբերտ Կասաբյանից։ Կասաբյանը տարածված հայկական ազգանուն է, որը առաջացել է արաբերեն Qassab բառից, որը նշանակում է մսագործ կամ դահիճ, և –յան վերջավորությունը որով վերջանում են շատ հայկական ազգանուններ։
Նա պարզապես մտածեց, որ այս բառը հոյակապ էր և բառացիորեն մեկ րոպեի ընթացքում, երբ մնացածս արդեն լսել էինք… որոշումը ընդունված էր։
Kasabian (2002—2005)
2002 թվականին Kasabian-ը պայմանագիր ստորագրեց RCA-ի հետ, ընդամենը ուղարկելով իրենց «Processed Beats» դեմոյի ձայնագրությունը։ 2004 թվականի սեպտեմբերին դուրս է եկել դեբյուտային «Kasabian» ալբոմը։ Ալբոմը վաճառվել 700-հազար քանակով։
Գրականություն
Q magazine, Փետրվար 2007 թ։ «Gang of New York», Բեն Միտչելլ, էջ 80-85.
Ծանոթագրություններ
Կատեգորիա:Բրիտանական ռոք երաժշտական խմբեր Կատեգորիա:1997 հիմնադրված երաժշտական խմբեր Կատեգորիա:NME Awards մրցանակի դափնեկիրներ Կատեգորիա:Brit Awards մրցանակի դափնեկիրներ
Երկնագույն անդունդ
«Երկնագույն անդունդ» (Le Grand Bleu, The Big Blue), ֆրանսիացի ռեժիսոր Լյուկ Բեսոնի առաջին անգլալեզու ֆիլմը։
Սյուժե
Ֆիլմը պատմում է երկու ընկերների՝ Էնցո Մոլինարիի և Ժակ Մայոլի մասին։ Ժակի հայրը սուզորդ էր և մահացել էր մարգարիտների հավաքման ժամանակ՝ սարքավորման անխափանության պատճառով։ Անցնում են տարիներ և տղաները հանդիպում են երկարատև բաժանումից հետո։ Երկուսն էլ սուզորդներ են դարձել և չեմպիոնատներում հիմնական մրցությունը ընթանում էր երկուսի միջև։
Ապահովագրության աշխատակցուհի հմայիչ Ջոանը առաջին իսկ հայացքից սիրահարվում է Ժակին և նրա հետ Պերուից մեկնում է Սիցիլիա և դառնում է այդ վտանգավոր մրցության ականատեսը։ Նա Ժակից երեխա էր սպասում, իսկ երկու ընկերները ավելի ու ավելի են խորասուզվում ջրում։ Թվում է, թե Ժակի և Էնցոյի համար խորխորատը ավելի լավ է, քան ցամաքը։
Արտաքին հղումներ
Կատեգորիա:1988 ֆիլմեր Կատեգորիա:Ֆրանսիական ֆիլմեր Կատեգորիա:Ֆրանսիական դրամա ֆիլմեր Կատեգորիա:Ֆրանսիական արկածային ֆիլմեր Կատեգորիա:Ֆիլմեր դելֆինների և կետերի մասին Կատեգորիա:Իտալական ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆրանսիայում նկարահանված ֆիլմեր Կատեգորիա:Columbia Pictures ֆիլմեր Կատեգորիա:Անգլերեն ֆրանսիական ֆիլմեր
Պաուաստվեռե
Պաուաստվեռե (Pauastvere), գյուղ Էստոնիայի Յիգևամաա նահանգի Պիլտսամաա շրջանում։
2011 թվականի տվյալներով գյուղում բնակվում էր 137 մարդ։
Արտաքին հղումներ
Կատեգորիա:Էստոնիայի Յիգևամաա նահանգի Պիլտսամաա շրջանի բնակավայրեր Կատեգորիա:Էստոնիայի գյուղեր
Զոլոտարևկա (գյուղ, Կոբելյակի շրջան)
Զոլոտարևկա (Золотарівка), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Զոլոտարևկա գյուղում բնակվում էր 122 մարդ։
Ապահունի
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Հայերեն հիմքով ազգանուններ Կատեգորիա:Ունի վերջածանցով ազգանուններ
(8981) 1964 YJ
(8981) , աստերոիդ աստերոիդների հիմնական գոտում։ Հայտնաբերվել է 1964 թվականի դեկտեմբերի 31-ին Մանուշակագույն լեռան աստղադիտարանի կողմից Նանկինում ։
Միջին հեռավորությունը Արեգակից կազմում է 3,006904 ա. մ., առավելագույնը մոտենում է 2,9119 ա. մ. հեռավորության վրա և հեռանում 3,1019 ա. մ. ։ Արեգակի շուրջ մեկ ամբողջական պտույտ է կատարում 1904,49 երկրային օրվա ընթացքում, իր ուղեծրով շարժվելով միջինում 0,189027 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,39° անկյուն։
Արտաքին հղումներ
Կատեգորիա:1964 թվականին հայտնաբերված աստղագիտական մարմիններ Կատեգորիա:Մանուշակագույն լեռան աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սիվանլի
Սիվանլի, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Արտյոմ Գևորգյան
Արտյոմ Գևորգյան (Геворкян, Артём Сейранович, ), ռուսաստանցի ֆուտբոլիստ, հարձակվող։
Կարիերա
«Ռոստով» ֆուտբոլային ակումբի սան է։ Հանդես է եկել «Ժեմչուժինա-Սոչի» ակումբի երիտասարդական թիմում և «Կուբան» ֆուտբոլային ակումբի դուբլում։ Մասնագիտական աճի առումով 2017/18 խաղաշրջանը բեկումնային էր Գևորգյանի համար։ «Աֆիպսի» կազմում 17 գնդակով նա դարձել է «Հարավ» խմբի երկրորդ դիվիզիոնի լավագույն ռմբարկու ։ Հաջող մրցաշրջանից հետո հարձակվողը տեղափոխվել է «Չայկա», սակայն չի կարողացել հիմնավորվել այս թիմում և թողել է այն ։ 2019 թվականի փետրվարին ֆուտբոլիստը վերադարձել է Հայաստանի ֆուտբոլի առաջնության «Շիրակ» ֆուտբոլային ակումբ ։ Բարձրագույն լիգայում նորամուտն անցկացրել է 2019 թվականի մարտի 6-ին, «Արարատի» դեմ խաղում, որն ավարտվել է «Շիրակի» հաղթանակով՝ 2:0 հաշվով։ Խաղում Գևորգյանը փոխարինման է դուրս եկել 67-րդ րոպեին ։
Հավաքական
2019 թվականին խաղացել է Արցախի հավաքականի կազմում՝ մասնակցելով չճանաչված ֆուտբոլային ասոցիացիաների ConIFA առաջնությանը։ Ավելի վաղ հրավեր է ստացել Հայաստանի հավաքականից՝ տարբեր տարիքային թիմերում խաղալու, չի ընդունել դրանք ։
Ծանոթագրություններ
Կատեգորիա:Հայ ֆուտբոլիստներ Կատեգորիա:Ռուսահայ ֆուտբոլիստներ
Ադրբեջանական լեռնային մերինոս
Ադրբեջանական լեռնային մերինոս, նրբագեղմ, բրդամսատու ոչխարի ցեղ։ Հաստատվել է 1948 թվականին։
Ընդհանուր բնութագիր
Ադրբեջանական լեռնային մերինոսը հարմարված է լեռնային պայմաններին, դիմացկուն է։ Խոյերի միջին բրդատվությունը 8-10 կգ է, մաքիներինը՝ 4,5-5, կենդանի քաշը, համապատասխանաբար՝ 80-90 և 45-55 կգ։
Բուծում
Ադրբեջանական լեռնային մերինոս բուծվում է Ադրբեջանի ԽՍՀ–ում (գլխավորապես՝ Գետաբեկի և Շամքորի շրջաններում)։
Կատեգորիա:Գյուղատնտեսություն
Քուտիր
Քուտիր (ქუტირი), գյուղ Վրաստանում։ Գտնվում է Իմերեթի մարզի Խոնի շրջանում ։
Դիրք
Գյուղը գտնվում է ծովի մակարդակից 60 մետր բարձրության վրա։ Շրջկենտրոն Խոնից հեռու է 9 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 889 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Խոնի շրջան
Արևելյան Անտարկտիդա
Արևելյան Անտարկտիդա, աշխարհագրական տարածաշրջան, Անտարկտիդայի երկու հնմնական տարածաշրջաններից մեկը։ Ափերը ողողում են Խաղաղ, Հնդկական, Ատլանտյան օվկիանոսները, ըստ որոշ տեսակետների նաև՝ Հարավային օվկիանոսը։ Արևելյան Անտարկտիդան իր մեջ ներառում է Ուիլկսի երկիրը, Մոդ թագուհու երկիրը, Վիկտորիայի երկիրը և Խորհրդային սարահարթը, իսկ Արևմտյան Անտարկտիդայից բաժանվում է Տրանսանտարկտիկական լեռներով։
«Արևելյան Անտարկտիդա» անունը գոյություն ուներ ավելի քան 90 տարի, բայց համընդհանուր գործածության մեջ է մտել Միջազգային երկրաֆիզիկական տարվանից (1957-1958) և հետազոտություններից հետո, որոնց ընթացքում հաստատվել է, որ Տրանսանտարկտիկական լեռները հանդիսանում են բնական բաժանարար Արևելյան և Արևմտյան Անտարկտիդաների միջև։
Հետազոտական աշխատանքներ
1957 թվականի դեկտեմբերի 16-ին, Խորհրդային անտարկտիկական արշավախմբի երկրորդ՝ սահնակատրակտորային արշավի ժամանակ Արևելյան Անտարկտիդայի կենտրոնական մասում բացվել է «Վոստոկ» խորհրդային գիտական կայանը, որը տեղակայվել է երկրի Հարավային մագնիսական բևեռի շրջանում ։ Այն ներկայումս հանդիսանում է Ռուսաստանի միակ գիտական մայրցամաքային կայանը Անտարկտիդայում, որը տարածվում է  78°28′ հարավային լայնության, 106°50′ արևմտյան երկարության աշխարհագրական կոորդինատներով և գտնվում է սառցե սարահարթի կենտրոնում՝ ծովի մակարդակից 3488 մետր բարձրության վրա (կայանի շրջակայքում սառցե վահանի մոտավոր հաստությունը 3500 մետր է) ։
1983 թվականի հուլիսի 21-ին կայանում գրանցվել է երկրագնդի ամենացածր ջերմաստիճանը՝ −89,2 °C ։
Անտարկտիդայի Արևելյան Վահանի ամենաբարձր կետում՝ Արգոսի գմբեթ (Dome Argus կամ Dome A) բարձրադիր սարահարթակի վրա չինացի, ավստրալիացի և ամերիկացի գիտնականները կառուցել են PLATO (PLATeau Observatory) ինքնավար աստղագիտական աստղադիտարանը ։ Երկնքի ֆոնային պայծառությունը առաջին շերտում այստեղ կազմում է I=20,50 աստղային մեծություն, որն զգալիորեն ավելի լավ է, քան մյուս աստղագիտական աստղադիտարաններում․ չիլիական Պարանալում այն կազմում է՝ I=19,93; Սերրո Տոլոլոյում I=20,07; Լա–Պալմայում՝ I=20,10 (Իսպանիա, Կանարյան կղզիներ, Ռոկե դե լոս Մուչաչոս լեռան վրա); Կալար Ալտոյում՝ I=19,57 ։
Կազմավորում
Արևելյան Անտարկտիդայի սառցե ծածկույթի տակ ընկած է արևելաանտարկտիկական Վահանը (East Antarctic Shield) ։ Նրա մեծ մասը համապատասխանել է արևելաանտարկտիկական, որը ձևավորվել է արխեյան դարաշրջանում։ Ըստ այլ կարծիքի Արևելյան Անտարկտիդան ձևավորվել է մեզոպրոտերոզոյան ժամանակաշրջանում արխեյան դարաշրջանի երեք առանձին հատվածների (Geologic province) միավորումով, որոնք համապատասխանել են Ուիլկսի երկրի, Մոդ թագուհու երկրի և Ռեյների սառցադաշտի (Rayner Glacier) տարածքներին։ Էնդերբի երկրի շրջանում գտնվել է Երկրագնդի այն քիչ վայրերից մեկը, որտեղ մակերևույթ են դուրս գալիս վաղ արխեյան դարաշրջանի ցեղատեսակներ․ դրանք մոտավորապես չորս միլիարդ տարեկան են։
Մոտավորապես 1100 միլիոն տարի առաջ Արևելյան Անտարկտիդան եղել է Ռոդինյա սուպերմայրցամաքի կազմում, իսկ նրա փլզումից հետո, որը տեղի է ունեցել մոտավորապես 750 միլիոն տարի առաջ, գտնվել է Հյուսիսային Ռոդինյա մայրցամաքի կազմում։ Հին մայրցամաքների նոր միավորումը մոտավորապես 650 միլիոն տարի առաջ  հանգեցրել է Պաննոտիայի սուպերմայրցամաքի ձևավորմանը, հենց այդ ժամանակին է վերագրվում Տրանսանտարկտիկական լեռների առաջացումը ։
Արևելյան Անտարկտիդան, վերջին փլզումից հետո՝ էդիակարիի դարաշրջանի վերջում, մոտավորապես 560 միլիոն տարի առաջ, դարձել է Գոնդվանա մայրցամաքի մի մասը ։
Գոնդվանայի կազմավորումը ամրապնդել է Արևելյան Անտարկտիդայի հիմնական զանգվածի միավորումը, որը նախկինում կապ չի ունեցել արևելաանտարկտիկական տերրեյնյան դարաշրջանի խառնարանի հետ։ Այն ընկած էր ապագա Աֆրիկայի, Հնդկաստանի և Ավստրալիայի սահմանների երկայնքով։
Արևելյան Անտարկտիդան Գոնդվանայի հարևան մասերի հետ միասին Կարբոնայի դարաշրջանում սկսել է սառցակալել, որը նահանջել է պերմի ժամանակաշրջանի սկզբին։
Արևելյան Անտարկտիդայի մի շարք շրջաններում պերմի ժամանակաշրջանում սկսել են քարածխի կուտակումներ առաջանալ։ Այդ ժամանակ կարբոնայի և պերմի դարաշրջանների սահմանագծում Գոնդվանան միավորվել է Լավրուսիա (Եվրամերիկա) մայրցամաքի հետ՝ կազմելով Պանգեա սուպերմայրցամաքը, սակայն միջին յուրայի դարաշրջանում Պանգեան բաժանվել է Լավրասիայի և Գոնդվանայի, իսկ կավճի ժամանակաշրջանում սկսվել է Գոնդվանայի փլզումը, որն ավարտվել է վաղ պալեոգենում՝ Ավստրալիայի և Անտարկտիդայի անհամապատասխանությամբ ։
Միոցենյան դարաշրջանում սկսվել է Անտարկտիդայի նոր սառցաշերտի առաջացումը, որը ուշ պլիոցենում նույնիսկ գերազանցել է իր ժամանակակից չափերը․ Արևելյան Անտարկտիդան սառցակալմանը զուգընթաց միավորվել է Արևմտյան Անտարկտիդայի հետ՝ մի միասնական զագվածում, որոնք մինչ այդ իրենցից ներկայացրել են մասնատված տերրեյն կղզիների խումբ։
Բուսական և կենդանական աշխարհ
Արևելյան Անտարկտիդայի ներկայիս գրեթե ողջ տարածքը, բացառությամբ ափերի մի քանի հատվածների և անտարկտիկական օազիսների, ամբողջ տարին ծածկված է սառույցով։ Սառցաշերտից ազատ տարածքներում գերակշռում է տունդրայի բուսականությունը՝ տարբեր տեսակների մամուռների և քարաքոսերի տեսքով։ Ցամաքային կաթնասունները լիովին բացակայում են։ Ցամաքային կենդանիներից բնակվում են Ուեդդելի փոկեր, խեցգետնակեր փոկեր, ծովային ընձառյուծներ, ծովափղեր և թռչուններ՝ մրրկահավերի մի քանի տեսակ (անտրակտիկական, ձյունե), երկու տեսակի ծովահենաորորներ, բևեռային ջրածիծառներ, Ադելի պինգվիններ և կայսերական պինգվիններ։
Գրականություն
Կատեգորիա:Անտարկտիդայի աշխարհագրություն Կատեգորիա:Անտարկտիդայի տարածաշրջաններ Կատեգորիա:Անտարկտիկա Կատեգորիա:Սառցադաշտեր
Ուսպենսկոե (գյուղ, Վոսկրեսենսկի շրջան)
Ուսպենսկոե (Успенское), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վոսկրեսենսկի շրջանի բնակավայրեր
Բաշ-Էրեն (Սեբաստիայի գավառ)
Բաշ-Էրեն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Ծանոթագրություններ
Կատեգորիա:Արևմտյան Հայաստանի գյուղեր
«Մոսկվա» հածանավի կործանում
Ռուսաստանի ռազմածովային նավատորմի Սևծովյան նավատորմի դրոշակակիր «Մոսկվա» հրթիռային հածանավը, խորտակվել է 2022 թվականի ապրիլի 14-ին կամ 2022 թվականի ապրիլի 13-ին Ուկրաինայի ռազմածովային ուժերի «Նեպտուն» հրթիռային համակարգի հարվածի հետևանքով   ։
«Մոսկվա» հածանավը Սևծովյան նավատորմի ամենամեծ ռազմանավն էր ։
«Մոսկվան» ռուս-ճապոնական պատերազմից հետո Ռուսաստանի ռազմածովային նավատորմի առաջին կորցրած դրոշակակիր նավն է, ինչպես նաև ամենամեծ ռազմանավը, որը խորտակվել է հակամարտության ընթացքում, Երկրորդ համաշխարհային պատերազմից հետո ։
Իրադարձությունների ընթացք
Ըստ «Ազատություն» ռադիոկայանի՝ ապրիլի 10-ին Ռուսաստանի Սևծովյան նավատորմի «Մոսկվա» հրթիռային հածանավը խարսխված է եղել Սևաստոպոլի ծովածոցում՝ Ապոլոն ծովածոցի դիմաց ։ 2022 թվականի ապրիլի 13-ի ուշ երեկոյան Օդեսայի տարածաշրջանային ռազմական վարչակազմի նախագահ, գնդապետ Մաքսիմ Մարչենկոն Տելեգրամի իր ալիքում հայտնել է, որ ուկրաինացի զինվորականները «Նեպտուն» դասի թեւավոր հրթիռներով հարվածել են ռուսական հրթիռային հածանավին, որի հետևանքով այն «շատ լուրջ վնասվածք» է ստացել։ Ավելի ուշ նախագահի աշխատակազմի ղեկավարի խորհրդական Ալեքսեյ Արեստովիչը հստակեցրել է, որ Սև ծովի ավազանում գտնվող «Մոսկվա» նավի վրա ուժեղ հրդեհ է բռնկվել։ Միաժամանակ, Ուկրաինայի ներքին գործերի նախարարի խորհրդական Անտոն Գերաշչենկոն ասել է, որ «Ռուսաստանի Դաշնության ամբողջ Սևծովյան նավատորմը դուրս է բերվել շտապ փրկարարական միջոցառումներ իրականացնելու համար» ։ Ուկրաինայի հետախուզության անանուն աղբյուրների կողմից այս տեղեկատվության հաստատման մասին հայտնել է նաև «Ուկրաինսկա պրավդան» ։
Բրիտանական Navalnews թերթի փոխանցմամբ՝ ապրիլի 13-ի երեկոյան ռադարային արբանյակը արձանագրել է հածանավի դիրքը։ Հածանավի չափերին և դիրքին համապատասխանող նավը գտնվել է հյուսիսային լայնության 45°10'43,39" և արևելյան երկարության 30°55'30,54" կոորդինատներում՝ Զմեինի կղզուց արևելք, Օդեսայից 150 կմ հեռավորության վրա։ Արբանյակը անցել է իրադարձության վայրի վրայով ապրիլի 13-ին տեղական ժամանակով ժամը 18:52-ին ։
Թվիթթերի OSINT UK էջը հրապարակել է SOS ազդանշանի ձայնագրություն, որը, իբր, փոխանցվել է հածանավից ապրիլի 14-ի առավոտյան Մոսկվայի ժամանակով ժամը մոտավորապես 1-ին ։
Ապրիլի 14-ի առավոտյան, ՌԴ պետական ՏԱՍՍ և ՌԻԱ Նովոստի գործակալությունները՝ հղվելով ՌԴ պաշտպանության նախարարությանը, հայտնել են, որ «Մոսկվա» նավի անձնակազմը տարհանվել է հրդեհի պատճառով զինամթերքի դետոնացումից հետո։ Նախարարությունը հաստատել է, որ հրդեհի հետևանքով «նավը լուրջ վնաս է կրել», որի պատճառները «պարզվում են», սակայն զոհերի և զոհերի մասին չի հայտնել ։
Կեսօրին Ուկրաինայի «Հարավ» օպերատիվ հրամանատարության ներկայացուցիչները հայտարարել են, որ ռուսական Սևծովյան նավատորմի դրոշակակիր նավը խոցվել է Նեպտուն հրթիռներով. Հրդեհ է սկսվել, նավախմբի մյուս ստորաբաժանումները փորձել են օգնել, սակայն փոթորիկը և զինամթերքի հզոր պայթյունը շուռ են տվել հածանավը, և նա սկսել է խորտակվել ։
Միաժամանակ ՌԴ Պաշտպանության նախարարությունը հայտարարել է, որ «Մոսկվան» «մնում է ջրի երեսին», միջոցներ են ձեռնարկվում այն ​​նավահանգիստ քարշակելու համար, իսկ հածանավի անձնակազմը տարհանվել է Սևծովյան նավատորմի մոտակայքում գտնվող այլ նավեր ։